Odense Adresse-Contoirs Efterretninger, 1847-05-12
Jfølge Skolens oprindelige Plan skulde der, naar Trangen dertil viste sig, oprettes en 7de Klasse med en betydelig udvidet Underviisning. J det forløbne Aar har Skolen første Gang havt den Glæde at see dette realiseret, da 5 Elever af 6te Klasse have udgjort og endnu udgjøre en høiere Afdeling eller 7de Klasse, hvis Underviisningsprogram umiddelbart slutter sig til Fordringerne ved Adgangsexamen til den militaire Høiskole, og hvis Maal er Adgangsexamen i Juni 1848. En anden, som det synes, ønskelig Foranstaltning har Skolens Bestyrelse iaar funden sig foranlediget til at lade træde i Virksomhed. Hvert Aar indmeldes nemlig i Skolen nogle Elever, som paa Grund af Misforholdet mellem deres Alder og Kundskaber ikke kunne deeltage i alle Underviisningssag. Skulle saadanne Elever, især af Hensyn til Religionsunderviisningen og Konfirmationen, ikke opholdes for længe i de lavere Klasser, er Skolen ved deres Jndordning og Omflytning ofte nødt til at lægge en mere end ønskelig Vægt paa deres Alder og forat bringe dem i en dertil nogenlunde svarende Klasse, at fritage dem for et eller andet Fag, sædvanlig Fransk og Engelsk, imod at beskjæftige dem paa anden Maade i de Timer, som for Klassen ere bestemte til disse Discipliner. Men Nytten af det Arbeide, der paalægges Eleverne, som Æqvivalent for Fag de ere fritagne for, staaer kun sjeldent i et tilfredsstillende Forhold til den Tid, som anvendes derpaa og Bestyrelsen har derfor, i Analogi med hvad der af Prof. Mariboe er forsøgt i Kjøbenhavn, oprettet en Middelskole, der er begyndt med 1 Klasse, men som, hvis den faaer tilstrækkelig Freqvents, skal udvides til i det mindste 2 Klasser (med modereret Betaling) for Elever fra 11 Aar til Konfirmationsalderen. Middelskolen er en integrerende Deel af Realskolen, staaer under samme Bestyrelse som denne og Underviisningen, der omfatter de samme Fag, som læres i Realskolen, med Undtagelse af Fransk og Engelsk, besørges indtil videre af en dertil antaget fast Lærer og en af Realskolens Bestyrere, der tillige fører det specielle Tilsyn med Alt hvad der angaaer den daglige Orden og Underviisning. - Jkke uden Betydning for Skolen er endelig den Omstændighed, at dette Blads Redakteur, som følge af sin forandrede Stilling, ved Februar Maaneds Begyndelse d. A., bestemte sig til at opgive sin hidtilhavte Virksomhed som Jnstitutbestyrer, hvorved 30 af hans Elever, ifølge Overeenskomst med Forældrene, foreløbig bleve indordnede i Realskolens forskjellige Klasser, hvor de nu med det nye Skoleaar fuldstændigt indtræde i Underviisningen med Skolens øvrige Elever; han giver derhos ugentlig 12 Timers Underviisning i Realskolen. - J Skolens Lærerpersonale foregik ved Skoleaarets Begyndelse den Forandring, at Hr. Cand. theol. Svendsen og Hr. Seminarist Schmidt bleve antagne som faste Lærere, af hvilke den Sidste, foruden i andre Fag, ogsaa underviser i Gymnastik og Svømning. Til fast Lærer ved Middelskolen er antaget Hr. Seminarist Thies. - Discipelbibliotheket har i det forløbne Aar modtaget en meget betydelig Tilvæxt og er flittig bleven benyttet af Skolens 4 ældste Klasser. - Det er i disse Dage 25 Aar siden, at to af Bestyrerne, Hr. Klokker Jensen og Hr. Lærer Hansen ved Lahns Stiftelse, lagde den første Grund til Realskolen og mange heldige Resultater ere vundne i den Tid. (Dagsposterne.) Vera Cruz (baade Staden og Fortet) har kapituleret den 29 Marts, efter at Staden ved et 3 1/2 Dages Bombardement var bleven halv ødelagt og 1000 Mexikanere, hvoriblandt mange Qvinder og Børn, vare blevne dræbte eller saarede.